b'\n_START_ARTICLE_\nPolegla pane\xc5\xa1plja\n_START_SECTION_\nOpis\n_START_PARAGRAPH_\nPolegla pane\xc5\xa1plja zraste do 1 meter visoko in do 2 m v \xc5\xa1irino.  Njena rast je splo\xc5\xa1\xc4\x8dena, veje pa so simetri\xc4\x8dne. Nanje so premenjalno name\xc5\xa1\xc4\x8deni enostavni elipti\xc4\x8dni listi, veliki od 1 do 3 cm, temno zelene barve s \xc5\xa1\xc4\x8detinasto konico. Jeseni se listki obarvajo rde\xc4\x8dkasto ali vijoli\xc4\x8dno in ponekod na grmih ostanejo preko zime. Cvetovi so drobni, ro\xc5\xbenate ali bele barve in se razvijejo na novih poganjkih. Plod je svetlo rde\xc4\x8da jagoda s semeni._NEWLINE_Dobro uspeva na suhih in dobro odcednih rasti\xc5\xa1\xc4\x8dih na polnem soncu in je dokaj nezahtevna vrsta. Zaradi svoje specifi\xc4\x8dne rasti je polegla pane\xc5\xa1plja dobra pokrovna grmovnica, ki se sadi tudi kot \xc5\xbeiva meja.'